alexandrainst/scandi-wiki huggingface dataset:
382. marineinfanteribataljon

382. marineinfanteribataljon (russisk 382-й отдельный батальон морской пехоты) er ein sjølvstendig russisk marineinfanteribataljon som tilhøyrer marinebasen i Novorossijsk, Svartehavsflåten og er forlagt i Temrjuk ved Azovhavet.

Oppgåve
Mellom anna har bataljonen til oppgåve å sikra jernbane og sjøtransport i området Novorossijsk.

Historie 
 1995 - teken ut frå 810. marineinfanteribrigade på Krim og forlagt i Temrjuk, men er framleis ein del av brigaden organisatorisk.
 2010—2011 - deltok i antiterroroperasjonar i republikken Dagestan.

Væpning i år 2000

Bataljonssjef 
Bataljonssjef frå 2015 er oberstløytnant Gorin, Aleksandr Vladimirovitsj (russisk подполковник Горин Александр Владимирович (июнь 2015 — н.в.))

motoriserte infanterielement i Russland
svartehavsflåten
810. marineinfanteribrigade

810. marineinfanteribrigade (russisk 810-я отдельная ордена Жукова бригада морской пехоты имени 60-летия образования СССР, '810. sjølvstendige marineinfanteribrigade med Zjukov-ordenen og namngjeten etter 60-årsjubileum for etableringa av Sovjetunionen') er eit manøverelement i Svartehavsflåten forlagt i byen Sevastopol på Krim-halvøya.

Inndeling
I 2015 var sammensettinga av brigaden slik:

K-3

 Brigadeleiing og leiartropp — FPN (Feltpostnummer) 13140;
 ein etterretningsbataljon; 
 eit sambandskompani

Manøverelement

 557. sjølvstendige marineinfanteribataljon
 542. sjølvstendige landstormbataljon 
 884. sjølvstendige marineinfanteribataljon Temrjuk

Eldstøtte
 eit snikskyttarkompani
 eit pansarvernbatteri
 eit flammekastarkompani
 ein sjølvstendig sjølvdreven artilleribataljon
 547. sjølvstendige luftvern-rakettartilleribataljon

Anna støtte
 eit landsetting-ingeniørkompani

Logistikk
 538. forsyningskompani
 eit sanitetskompani
 eit verkstadkompani

Kjelder
 Интернет-ресурс «Морская Пехота России»
 Единый российский интернет-портал морских пехотинцев  
 Сайт Региональной общественной организации морских пехотинцев города Санкт-Петербурга 

Marineinfanteribrigadar i Russland
79. motoriserte infanteribrigade

79. motoriserte infanteribrigade (russisk 79-я отдельная гвардейская мотострелковая Инстербургская дважды Краснознамённая, ордена Суворова бригада - fullt namn: 79. sjølvstendige Garde motoriserte Insterburg  to ganger Raude Fane og Suvorov-orden infanteribrigade forlagt til Gusev i Kaliningrad oblast. Brigaden er underlagt 11. armékorps.

Organisasjonen i brigaden er truleg slik i 2013:

Manøverelement

319. motoriserte infanteribataljon
377. motoriserte infanteribataljon
386. motoriserte infanteribataljon
102.stridsvognbataljon
 
Eldstøtte

45. sjølvdrivne haubitsbataljon
483. luftforsvarsmissilbataljon

Referansar

Motoriserte infanteribrigadar i Russland

<!--

Kjelder
↑ 70 лет армии / Музей Боевой Славы 11-й гвардейской Краснознаменной армии / Музей Боевой Славы 11-й гвардейской общевойсковой Краснознаменной армии. Проверено 12 апреля 2013. Архивировано из первоисточника 19 апреля 2013.
↑ Приказом по особому военному округу № 00342 от 23.11.1945 года 18 гвардейская стрелковая дивизия переформирована в 30-ю гвардейскую механизированную Инстербургскую Краснознаменную ордена Суворова дивизию
Литература[править | править вики-текст]
Советская Военная Энциклопедия: [В 8 томах] / Пред. Гл. ред. комиссии Н. В. Огарков — М.: Воениздат, 1977. Т. 4. 1977, 656 с., ил. «Инстербургско-Кёнигсбергская операция» стр. 471—472.
Галицкий К. Н. Глава двенадцатая. Последние бои. Разгром группы «Земланд» // В боях за Восточную Пруссию: Записки командующего 11-й гвардейской армией. — М.: Наука, 1970. — 500 с. — (Вторая мировая война в исследованиях, воспоминаниях, документах). — 40 000 экз.
Лобанов В. Б. Восемнадцатая гвардейская. // — Калининград: Кн. изд-во, 1975. — 184 с.
В. И. Феськов К. А. Калашников В. И. Голиков «Красная Армия в победах и поражениях 1941-45 гг» Часть I.
"Боевой состав Советской Армии. Часть III. (январь — декабрь 1943 г)., Москва, Военное изд. Мин. Обороны, 1972 г.,
Ссылки[править | править вики-текст]
18 гв. сд
133 сд
Сайт Музей
Боевой путь
Боевой путь 18 гв. сд
79-я гв. омсбр
Перечень № 5. Стрелковые, горно-стрелковые, мотострелковые и моторизованные дивизии
Перечень войск Действующей армии в годы Великой Отечественной войны 1941—1945 гг.,
Гвардейские дивизии
ЦГВ
Ali Hassan Mwinyi

Ali Hassan Mwinyi () er ein tanzaniansk politikar som var den andre presidenten i Tanzania frå 1985 til 1995, og før det den tredje presidenten på Zanzibar frå 1984 til 1985. Han var òg leiar for regjeringspartiet Chama cha Mapinduzi (CCM) frå 1990 til 1995.

Tanzanianske presidentar
Tanzanianske visepresidentar
Troposfærisk spreiing

Troposfærisk spreiing, engelsk troposcatter, er ein metode å kommunisera med radiosignal i mikrobølgjeområdet over store avstandar – ofte opp til 300 kilometer, og ytterlegare avhengig av terreng- og klimafaktorar. Denne metoden for bølgeforplanting brukar troposfærisk spreiing-fenomenet, der radiobølgjer i UHF- og SHF-frekvensar vert tilfeldig spreidde etterkvart som dei passerer gjennom dei øvre laga av troposfæren. Radiosignal vert då overførte i ein smal stråle retta like over horisonten i retning av mottakar-banestasjon. Når signalet passerer gjennom troposfæren, vert noko av energien spreidd tilbake mot jorda, slik at mottakarstasjonen kan plukka opp signalet.

Referansar 

Denne artikkelen bygger på «Tropospheric scatter» frå ,  den 4. april 2017.

Bakgrunnsstoff 
 FS-1037C definisjon av tropospheric scatter 
 Russiske tropospheric stafett kommunikasjon nettverk
 Troposcatter kommunikasjon nettverk kart
 Jane er EIN/TRC-170(v)
 Tropospheric Scatter Kommunikasjonssystem Air Power Australia
 Tropospheric Scatter-Kommunikasjon - essentials

Grunnleggjande fysikk
Signalhandsaming
Elektronikk
Telekommunikasjon
Bølgjemekanikk
Heilage måndag

Heilage måndag eller store måndag (gresk Μεγάλη Δευτέρα, Megale Deutera) er måndagen i den stille veka eller veka før påske i kristendommen. I austleg kristendom er det den tredje dagen av den stille veka, etter lasaruslaurdag og palmesundag. I vestleg kristendom er det den andre.

Ifølgje evangelia i Det nye testamentet fann fleire viktige hendingar stad på heilage måndag: Forbanninga av fikentreet (Matt. 21:18-22, Mark 11:20-26), utspørjinga om plassen til Jesus (Matt. 21:23-27), utdrivinga av pengelånarane frå tempelet og forteljinga av ulike likningar, ut frå kva evangelium ein les.

Austleg kristendom

I orthodoks kristendom og i orientalske katolske kyrkjer som følgjer bysantinsk ritus blir dagen kalla «store måndag» eller «store og heilage måndag».
Denne dagen er til minne om forbanninga av fikentreet som ikke bar frukt, eit symbol for dommen mot dei som ikkje ber frukta anger. Hymnene denne dagen er til minne om Josef, son av Jakob, som leid uskuldig for handa på brørne sine og mot falske anklager. Dette er sett på som ein typologi for Jesus si lidingssoge.

Ottesonggudstenesta frå måndag til onsdag i den stille veka er kjend som brudgomgudstenesta eller brudgombøna, noko som blir uttrykt i ein troparion ein messer ved byrjinga. Eit ikon av Kristus brudgom, kledd i lilla kappe med tornekrone på hovudet, blir plassert på ein analogion i midten av tempelet. Ein les Matt. 21:18-43 ved denne gudstenesta.

Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. Tekstane kan delast inn på ulike vis, men på måndagen les ein gjerne Matteusevangeliet og første del av Markusevangeliet. Ved den sjette timen les ein også Esekiel 1:1-20.

Vestleg kristendom

I den katolske kyrkja les ein Joh. 12:1-9 ved messa, som tek for seg oppvekkinga av Lasarus. Kronologisk fann denne hendinga stad før Jesus reid inn i Jerusalem (Joh. 12:12-19), som blir feira på palmesøndag.
Andre tekstar ein les er Jesaja 42:1-7 og Salmane 27:1-3, 13-14.

Revised Common Lectionary, fastsetjinga av prekentekstar brukt i mange anglikanske, metodistiske, lutheranske,  gammalkatolske og reformerte kyrkjer, har Jesaja 42:1-9, Salmane 36:5-11, Hebrearbrevet 9:11-15 og Joh. 12:1-11 som tekstar for denne dagen.

Kjelder

Denne artikkelen bygger på «Holy Monday» frå ,  den 3. april 2017.  
 

Påske
Måndag
Samband over fri siktelinje

Samband over fri siktelinje (engelsk line-of-sight, forkorta LOS)  er ein eigenskap til elektromagnetisk stråling eller forplanting av lydbølger som går direkte frå kjelde til mottakar. Elektromagnetisk overføring inkluderer lysstrålar på ferd i ei rett linje. Strålar eller bølgjar kan spreiast, verta brotne, verta reflekterte eller absorberte av atmosfæren.

Kjelder 

Denne artikkelen bygger på «Synsvidde-forplantning» frå ,  den 3. april 2017

Bakgrunnsstoff 
 Artikkel om viktigheita av synsavstandlinja for UHF-resepsjon
 Demping Nivå Gjennom Tak
 Tilnærma 2-Ray-Modellen ved hjelp av Binomiske serien av Matthew Bazajian 

Elektromagnetisk stråling
Det elektromagnetiske spekteret
Radioteknologi
Radiofrekvensutbreiing
Harald Saue

Harald Saue () var ein norsk gardbrukar frå Lier som representerte Buskerud fylke og Bondepartiet på Stortinget i tida 1925-33.

Saue var son til ein gardbrukar. Etter å ha teke eksamen ved Feltartilleriets underoffisserskule i 1898, arbeidde han ei tid på vegkontoret til Aker herad. I tida 1900-03 var han tilsett hos entrepenørfirmaet R. Huseby. Han starta opp Nittedals Torvstrøfabrik, som han dreiv til 1905, då han tok over farsgarden Saue i Lier og dreiv denne.

Saue var medlem av heradsstyret i Lier 1910-13 og 1919-28, dei siste seks åra som ordførar. Han hadde elles ei mengd styreverv, mellom anna var han krinsformann i Buskerud for Norges Bondelag i elleve år, formann 1928-32 i Buskerud landbruksselskap, styreformann for Bøndernes Hus og frå 1935 for Felleskjøpet, begge i Oslo. Av offentlege verv kan nemnast han var medlem i styret for Lierbanen, i Den departementale komiteen om Marinens hovudverft av 1927, Forsvarsdepartementets rasjonaliseringsutval av 1932, Skatteutjamningsutvalet av 1934, og 1929-45 av Riksskattestyret.

Saue var stortingsmann for Buskerud og Bondepartiet i tre valperiodar frå 1925 til 1933. Alle tingsesjonane var han med i Militærkomiteen, formann 1927 og nestformann 1928-33.

Under andre verdskrigen melde Saue seg inn i Nasjonal Samling. For aktiviteten i krigsåra vart han i februar 1946 dømd til seks års tvangsarbeid og tap av sivile rettar. Han vart sett fri i 1948.

Kjelder
Stortingsbiografi 

Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Folk frå Lier
Medlemmar av Nasjonal Samling
Lorents Hansen

Lorents Vilhelm Dass Hansen () var ein norsk gardbrukar frå Lenvik som representerte Troms fylke og partiet Venstre på Stortinget i tida 1922-33.

Lorents Hansen var fødd på Straumsnes i Rossfjord, der far hans dreiv eigen gard. Fram til 1910 deltok han i fiskeria, men tok allereie i 1890 over farsgarden og dreiv han til han døydde. Frå 1895 til 1922 var Hansen medlem i Lenvik heradsstyre, varaordførar 1901-04, og deretter ordførar i 18 år. Også forlikskommissær i lang tid. Han var styremedlem i Troms Dampskibselskap frå 1911 til 1927.

Venstre-politikaren Hanssen møtte på Stortinget i fire etterfylgjande valperiodar frå 1922. Han var 1922-24 medlem i Finanskomiteen, 1925-30 i Næringskomite nr 2, og 1931-33 i Finans- og tollkomiteen. Få veker etter 1933-sesjonen vart avslutta døydde han.

Kjelder
Stortingsbiografi 

Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Folk frå Lenvik
Høgaste fjella i Ballangen

Høgste fjelltoppane i Ballangen er fjell i tidlegare Ballangen kommune med ein primærfaktor på minst 50 meter.

Kjelder
Noregs geografiske oppmåling. Kartserien M711.

Fjell i Nordland
Vanilje

Vanilje (frå fransk, opphavleg frå eit spansk diminutiv av vaina, 'belg') er ein lukt- og smaksetjar som kjem frå frukta til vaniljeorkidear, særleg frå arten Vanilla planifolia. Vanilje blir ofte brukt i dessertar, som crème brûlée, vaniljepudding, vaniljeis eller til vaniljesaus. Stoffet kan også brukast til parfyme og aromaterapi.

Vaniljeslekta omfattar rundt 50 artar. Tre av dei som stammar frå Meso-Amerika kan brukast til å produsera vanilje. Den vanlegaste er Vanilla planifolia, men også Vanilla pompona og Vanilla tahitiensis kan brukast. Fruktene er lange, smale kapslar kjende som vaniljestenger. Desse blir tørka og preparert på ulike måtar. Sjølv om Mexico er opphavslandet for vaniljeplantane, er det i dag Madagaskar som er den største vaniljeprodusenten i verda.

Vanilje er det nest dyraste krydderet i verda, etter safran. Dette kjem av at vaniljedyrking er svært arbeidskrevjande. Trass i kostnaden er vanilje etterspurd for smaken si skuld. 
Ofte bruker ein syntetisk framstilt vanillin som ei erstatning for dei mange stoffa som kjem frå ekte vanilje.

Galleri

Kjelder

Denne artikkelen bygger på «Vanilla» frå ,  den 4. april 2017.

Bakgrunnsstoff 

 History, Classification and Lifecycle of Vanilla planifolia  (engelsk)
 Electronic Plant Information Centre  ved Royal Botanic Gardens, Kew (engelsk)
 Spices ved UCLA History & Special Collections (engelsk)

Krydder
Spanske ord og uttrykk
Franske ord og uttrykk
Durrat Al Bahrain

Durrat Al Bahrain (arabisk درة البحرين‎‎) er den tredje største kunstige øya i Bahrain, etter Northern City og Diyar Al Muharraq-øyane. Ho ligg 40,5 km sør for hovudstaden Manama på Bahrainøya. Øya stod ferdig i 2015 og kosta seks milliardar amerikanske dollar. Ho består av seks atollar, fem fiskeforma øyar og to som er halvmåneforma. 

På øyane skal det byggjast femstjernes hotell, ein 18-hols golfbane, tolv bruer og ei båthamn. Båthamna vil strekkje seg over tre av øyane og koste 1,3 milliardar dollar.

Sjå òg 
 Amwajøyane
 Øyar i Bahrain

Kjelder 
Denne artikkelen bygger på «Durrat Al Bahrain» frå ,  den 4. april 2017. 
 oppgav desse kjeldene:

Bakgrunnsstoff 
Offisiell nettside
Durrat Al Bahrain - Development profile

Øyar i Bahrain
Kunstige øyar
Sakhir

Sakhir (arabisk الصخير) er eit ørkenområde i Bahrain, nær Zallaq. Her ligg Al-Sakhir-palasset, bygd i 1870. Tidleg i 2000-åra vart det gjort mange endringar i området. Hovuddelen av Universitetet i Bahrain vart lagt her, og billøpbanen Bahrain International Circuit, der formel 1-løpet Bahrain Grand Prix vert halde kvart år, vart bygd. Al Areen dyrereservat, det einaste naturreservat og dyrehagen på land i Bahrain, ligg òg i Sakhir. Staden er eit populært campingområde.

Kjelder 
Denne artikkelen bygger på «Sakhir» frå ,  den 4. april 2017. 
 oppgav desse kjeldene:

Bahrainsk geografi
Tublibukta

Tublibukta (arabisk خليج توبلي) er ei bukt aust i Bahrain, mellom øya Bahrain og Sitra. Bukta ligg like sør for Manamahalvøya. Øya Nabih Saleh ligg i bukta. 

Området er kjent for eit rikt fugle- og dyreliv, og mangroveskogar langs breidda. Mangrovene trivest i avrenningsvatnet frå ferskvasskjelder etter vatnet har runne gjennom gardar langs bukta. Bukta er eit stort yngleområde for reker og fisk. Mange trekkfuglar stoppar òg her. 

I dag har Tublibukta lide under ulovleg landvinning, forureining og minkande ferskvatn frå kjeldene. Landvinninga har redusert storleiken frå 25 km² i 1960-åra til berre 11 km² i dag. Mangrovene som brukte å ligge lands det meste av kysten, er redusert til berre nokre små område i Ras Sanad og Ras Tubli.

I 1997 vart Tublibukta eit Ramsar-område, rekna som eit internasjonalt viktig våtmarksområde.

Kjelder
<div class="references-small">
Denne artikkelen bygger på «Tubli Bay» frå ,  den 4. april 2017. 
 oppgav desse kjeldene:

Bakgrunnsstoff
 Bevaring i Bahrain 
 Tublibukta - 'ei tapt arv', Gulf Daily News, 25. mars 2007
 Tublibukta 2010 (videorapport)

Vassførekomstar i Bahrain
Ramsarstader i Bahrain
Bukter i Indiahavet
Øyar i Bahrain

Dette er ei liste over øyar i Bahrain. Bahrain er ei øygruppe som består av 33 naturlege øyar og fleire kunstige. 

Hawarøyane er ei øygruppe som er delt mellom Bahrain og Qatar. I 2001 gjekk dei fleste av øyane til Bahrain etter at saka hadde vore oppe i den internasjonale domstolen. 

Amwajøyane er eit døme på nokre av dei kunstige øyane som er vert bygde rundt Bahrain. Desse øyane er alt busette.

Tidlegare øyar 
Øyar sm tidlegare eksisterte, men som no, på grunn av landvinning, ikkje lenger er skilde frå større landmassar. 
 Jazirat al Azl, no ein del av Muharraq.
 Halat Bu Maher, no ein del av Muharraq

Kjelder 
Denne artikkelen bygger på «Øyar i Bahrain» frå ,  den 4. april 2017. 
 oppgav desse kjeldene:

Sjå òg 
 Bahrainsk geografi

 
Bahrain
Amwajøyane

Amwajøyane (arabisk جزر أمواج, Juzur Amwaj) er ei gruppe kunstige øyar i Persiabukta nordaust i Bahrain, nær kysten av øya Muharraq. Dei dekkjer kring 2,79 km².

Amwajøyane er eit pionerprosjekt i Bahrain og var den første øya som gav 100 % sjølveige til utlendingar som bur i kongedømet Bahrain. Øyane gjer òg at det blir fleire eigedomar ved sjøsida. Då infrastruktur som elektrisitet, vegar, vatn, klokakk og telesamband nyleg var ferdig, var øyane klare som bustadområde. 

Amwajøyane vart bygde i det relativt grunne farvatnet nordaust for Muharraq, som er den nordlegaste øya i Bahrain. Øyane har område for bustader, handel (høghus), hotell og butikkar, i tillegg til ein sirkelforma marina med over 140 fortøyingsplassar og ein diameter på 240 meter. 

Det går ei vegfylling frå øyane over til hovudøya. Denne er kring 1,8 km lang. Andre anlegg er ein skule, eit universitet, eit sjukehus, ein bensinstasjon, ein temapark og eit område med restaurantar og kafear. Avstanden mellom den nye øya og Bahrain internasjonale lufthamn er berre 8 km.

Prosjektet vart utvikla av Ossis Property Developers til ein prislapp på 1,5 milliardar dollar. Amwajøyane vart utvikla i tre stadium.

Sjå òg 
 Muharraq
 Hawarøyane
 Durrat Al Bahrain

Kjelder
Denne artikkelen bygger på «Amwaj Islands» frå ,  den 4. april 2017.

Bakgrunnsstoff 
Amwajøyane - offisiell nettstad 
Amwajøyane  - utviklingsprofil
Detaljert kart

Øyar i Bahrain
Kunstige øyar
Halat Nuaim

Halat Nuaim (arabisk حالة نعيم) er ei øy i Bahrain. Han ligg utafor kysten av Muharraq, near byen Hidd. Øya har tradisjonelt vore busett av Al Nuaim-stamma, som ho er kalla opp etter.

Kjelder
Denne artikkelen bygger på «Halat Nuaim» frå ,  den 4. april 2017. 
 

Øyar i Bahrain
Busetnader i Bahrain
Johannes A. Bøe

Johannes Andreasson Bøe () var ein norsk lærar og politikar frå Herøy i Møre og Romsdal, og som representerte Oppland og Arbeidarpartiet på Stortinget i åra frå 1925 til 1945. 

Bøe var son til ein gardbrukar på matrikkelgarden Indre-Bø i Herøy på Sunnmøre. I 1900 gjekk han mellomskulen i Volda, og tok i 1905 eksamen ved lærarskulen på Elverum. Dei neste åra var han lærar i Ålesund 1906, Balsfjord 1907-08, på Moldtustranda i Herøy 1909-11, Nordre Land 1911-14 og i Eidskog 1915. Frå hausten 1915 underviste han ved Randsfjord Folkehøgskule, i tida 1920-42 som fyrstelærar. Under andre verdskrigen var han aktiv i motstandsrørsla. Frå 1948 var han leiar av Noregs Bank si avdeling på Gjøvik.

Åra 1918-22 var Bøe formann i Jevnaker skulestyre. Han var varaordførar i heradet 1919-22 og deretter ordførar 1922-25. Hausten 1924 vart han så vald til stortingsmann for Arbeidarpartiet frå Oppland fylke, og sidan attvald ved dei neste fire stortingsvala. På Stortinget var han medlem i Landbrukskomiteen fram til 1930, deretter hadde han plass i Administrasjonskomiteen, frå 1937 som sekretær. Utanfor Stortinget var han elles medlem i Barnetrygdkomiteen av 1934.

I 1945 kom Bøe tilbake som ordførar i Jevnaker, ein posisjon han hadde til 1947. Han var formann eller sekretær i Jevnaker arbeiderparti gjennom fleire år, og i styret til Oppland Arbeiderblad.

Kjelder
Stortingsbiografi 
 
 

Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Stortingsrepresentantar 1934-1936
Stortingsrepresentantar 1937-1945
Norske skulefolk
Folk frå Herøy i Møre og Romsdal
Folk frå Jevnaker
Ordførarar i Jevnaker
Norske motstandsfolk
Per Hestetun

Per Klingenberg Hestetun () var ein norsk  gardbrukar og politikar frå Årdal som representerte Sogn og Fjordane fylke og partiet Venstre på Stortinget i tida 1922-28.

Hestetun var son til ein gardbrukar i Øvre Årdal i Sogn. Han gjekk kurs på Sogndal Folkehøgskule både 1892/93 og 1896/97. Allereie i 1901 tok han over farsgarden på Hestetun og dreiv denne til han døydde. 

Han var ordførar i Årdal herad frå 1908 til 1919. I 1907 tok han initiativet så at Årdal Sparebank vart etablert. Seinare var han 1912-26 styremedlem i sparebanken.

Ved stortingsvalet hausten 1921 vart Hestetun vald til stortingsmann for Venstre i Sogn Fjordane. Han vart sidan attvald både i 1924 og -27. På Stortinget var han alle sesjonane medlem i Post- og telegrafkomiteen, frå 1925 som nestformann i komiteen til han døydde.

Hestetun omkom i ei fallulukke heime på garden sin, i september 1928. Dermed rykte Jakob A. Lothe inn til fast tingsete for 1929- og 1930-sesjonane.

Kjelder
Stortingsbiografi 

Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Folk frå Årdal
Peter Johan Støren

Peter Johan Støren () var ein norsk kanalstyrar, busett i Skien. Han representerte kjøpstadene i Telemark og Aust-Agder på Stortinget i tida 1922-25, vald inn for partiet Høgre.

Støren var fødd i Spydeberg i Østfold, der far hans då var sokneprest. Sjølv var han frå 1875 til -78 elev ved Chalmerska Institutet i Göteborg. Frå 1879 til 1883 arbeidde han ved Smålensbana. Året 1883/84 studerte han veg- og vassbyggingsfag ved den tekniske høgskulen i Dresden. Deretter var han assistent 1885-86 ved byggjinga av Tyvold-Arvedalsbanen og 1886 hos vegstellet i Bratsberg amt. Frå 1890 til 1902 arbeidde han i Skiensvassdraget, fyrste året som fløytingsinspektør, sidan som understyrar. I 1902 fekk stillinga som driftsstyrar av Bandak-Nordsjø og Nordsjø-Skienskanalane,  ei stilling han hadde til han døydde. 

Åra 1915-18 var Støren styreformann for det kommunale elektrisitetsverket i Skien. Støren var stortingsmann frå dei åtte kjøpstadene i fylka Telemark og Aust-Agder i åra frå 1922. Perioden 1922-24 var han medlem i Universitets- og fagskulekomiteen. Etter attval hausten 1924, var han i 1925 nestformann i same komiteen. Han døydde før året var omme, og vart erstatta for resten av tingperioden av varamann Bjarne Solberg.

Kjelder
Stortingsbiografi 

Stortingsrepresentantar 1922-1924
Stortingsrepresentantar 1925-1927
Folk frå Skien
Magnhild Eia

Magnhild Eia () er ein norsk politikar for Senterpartiet.

Eia er utdanna lærar. Ho har vore varaordførar i Lund kommune.
Ho blei vald som vararepresentant til Stortinget frå Rogaland for periodane 1993–1997, 1997–2001, 2001–2005 og 2005–2009.

Frå 2005 til 2007, under den andre Stoltenberg-regjeringa, var ho politisk rådgjevar i Kommunal- og regionaldepartementet.

Kjelder
Eia, Magnhild (1960-), stortinget.no

Lokalpolitikarar i Lund
Sp-politikarar i Rogaland
Vararepresentantar til Stortinget
Politiske rådgjevarar frå Sp
Haakon Irgens

Haakon Irgens () var ein norsk bankmann som representerte kjøpstadene i Buskerud og partiet Høgre på Stortinget 1925-27.

Irgens var fødd i Øyer, då far hans var prest i bygda. Han gjekk Treiders handelsskole i hovudstaden og tok i 1899 eksamen ved mellomskulen. Åra 1900-05 var han assistent ved Bergens Privatbank. Deretter arbeidde for Barmer Bank-Verein i tyske Düsseldorf, frå 1906 til -13 som assistent og 1913-15 som avdelingssjef og prokurist. I 1915 reiste han frå Tyskland til jobben som styrar for Odda Privatbank, ein filial av Bergens Privatbank. Fire år seinare tok han over som banksjef i Kongsberg Sparebank. På Kongsberg var Irgens overformyndar 1922-26 og medlem av bystyret 1922-25

Hausten 1924 vart Irgens vald til å representere dei tre kjøpstadene i Buskerud på Stortinget. Høgre-representanten var då sekretær i Protokollkomiteen. Då Høgre gjennom Stortingsvalet 1927 mista mange mandat til Stortinget 1928-30, vart ikkje Irgens attvald.

Kjelder
Stortingsbiografi 

Stortingsrepresentantar 1925-1927
Folk frå Øyer